फर्स्ट-पास्ट-द-पोस्ट (जे सभन से ढेर मत पाई ओकरे जीत) एगो चुनाव या मतदान के प्रणाली ह, जवन कुछ देश कुल में सरकार चुने खातिर या सांसद चुने खातिर प्रयोग में आवेला। फर्स्ट पास्ट द पोस्ट चुनाव प्रक्रिया के तहत एगो देश के कई गो निर्वाचन क्षेत्र में बांट दिहल गइल रहेला आ उ निर्वाचन क्षेत्र से चुनाव लड़े खातिर खड़ा होखे वाला लोग के उम्मीदवार कहल जायेला, एगो निर्वाचन क्षेत्र पर एगो पार्टी से एके गो उम्मीदवार खड़ा हो सकेला। कोई भी निर्वाचन क्षेत्र पर जवन उम्मीदवार अधिक मत पावेला उहे देश के संसद में एगो सीट पावे के रेस में चुनल जाला।